

# JÕELÄHTME VALLAVALITSUS

Transpordiamet

Päästeamet 31.03.2025 nr 6-4/1681

**Kallavere küla Ülgase tee 30 maaüksuse detailplaneering**

Teatame teile, et Jõelähtme Vallavalitsus on kehtestanud 20.03.2025 korraldusega nr 219 Kallavere küla Ülgase tee 30 maaüksuse detailplaneeringu.

Kallavere küla Ülgase tee 30 maaüksuse detailplaneering algatati 09.09.2021 Jõelähtme Vallavalitsuse korraldusega nr 783.

Detailplaneeringuga moodustatakse Ülgase tee 30 maaüksusest 29 maatulundusmaa sihtotstarbega ja 2 transpordimaa sihtotstarbega krunti. Moodustatavatele maatulundusmaa kruntidele määratakse ehitusõigus ühe abihoone ja kuni kahe kasvuhoone rajamiseks. Kõik olemasolevad ja kavandatavad hooned peavad jääma detailplaneeringuga määratud hoonestusala sisse. Hoonestusalast välja jäävad hooned või hooneosad on ette nähtud ümber tõsta või lammutada.

Planeeringualal ja selle lähipiirkonnas on välja kujunenud aiamaade kasutamise ja aiasaaduste kasvatamise traditsioon. Detailplaneeringu lahendus tagab aiamaade edaspidise sihtotstarbelise kasutamise ning loob eeldused köögivilja kasvatamiseks oma pere tarbeks, mis omakorda omab olulist rolli sotsiaal- majanduslikus tähenduses. Planeeringu lahendusega korrastatakse seni kaootiliselt kasutuses olnud maa-ala ja luuakse tingimused aianduskruntide teenindamiseks vajalike hoonete rajamiseks.

Kehtestamise korraldusega saab tutvuda Jõelähtme valla kodulehel dokumendiregistris ([joelahtme.kovtp.ee](http://www.joelahtme.ee)) ja kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

[gerli@joelahtme.ee](mailto:gerli@joelahtme.ee)